Cuneiform Tablet KTH 1
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi₄-ma um-ma i-dí-IŠTAR-ma ki-ma ma-at pu-ru-uš-ḫa-tim lu wa-aḫ-šu-ša-na sà-aḫ-a-at-ni a ší-a-tí a-na wa-aḫ-šu-ša-na lá e-tí-iq-ma mì-li-ik URUDU ša i-na wa-aḫ-šu-ša-na na-ad-ú lá am-li-ik a-na 5 u₄-me za-ku-sà a-ša-me-ma a-na wa-aḫ-šu-ša-na e-tí-iq <gap> ma-na URUDU ma-sí-am ša a-gu₅-a a-šùr-UTU-ši na-áš-a-ku-um KÙ.BABBAR ša a-la-ḫi-im šu-qúl-ma a ší-tí KÙ.BABBAR ku-sí-a-tim ša ma-a-ma lu me-nu-ni-a-ni lu maš-ki ša-pá-tim ša-ma-ma ANŠE.ḪI.A ma-li-a-ma ANŠE.ḪI.A ra-qú-tum lá i-lu-ku-nim i-ḫi-id-ma ṭup-pá-am ša ší-bu-tí-šu-nu le-qé-ma i pá-né-e-ma šé-bi₄-lam